**SOCIALINIO ATSAKINGUMO PRINCIPAI TIEKĖJAMS**

Siekdama užtikrinti socialiai atsakingą veiklą visose savo verslo grandyse bei įgyvendinti socialinio atsakingumo standarto SA8000 reikalavimus *Užsakovas* suformulavo eilę socialinio atsakingumo principų *Rangovui (subrangovui/subrangovams)*:

* Nenaudoti vaikų ar paauglių darbo.
* Nenaudoti priverstinio darbo, fizinės ir psichologinės prievartos.
* Užtikrinti darbuotojams saugias darbo sąlygas, laikytis saugos ir sveikatos darbe reikalavimų.
* Sudaryti sąlygas darbuotojams laisvai jungtis į asociacijas ir kolektyviškai derėtis.
* Užkirsti kelią bet kokiai diskriminacijai (dėl amžiaus, lyties, tikėjimo, pažiūrų skirtumų ir kt.).
* Naudoti objektyvią drausminę praktiką (aiškias taisyklės ir reikalavimus darbe).
* Laikytis tinkamos darbo trukmės ir darbo laiko normavimo.
* Teisingai ir nepažeidžiant įstatymų darbuotojams mokėti atlygį už atliekamus darbus.
* Šiuos socialinio atsakingumo principus įgyvendinti savo vykdomoje veikloje.
* Reikalauti ir iš savo tiekėjų (subtiekėjų) laikytis šių socialinio atsakingumo principų.
* Dalyvauti monitoringe – sekti, ar vykdomi socialinio atsakingumo įsipareigojimai, esant poreikiui – teikti duomenis patikrinimui.
* Esant šių principų pažeidimams ar neatitikimams, aiškintis jų atsiradimo priežastis ir atlikti koregavimo veiksmus.

*Užsakovas* tikisi, jog jo *Rangovas (subrangovas/subrangovai)* supranta šių principų laikymosi svarbą socialiai atsakingo verslo vykdymui.

Vykdant Sutartį, *Rangovas* privalo laikytis *Užsakovo* Socialinio atsakingumo principų, viešai publikuojamų *Užsakovo* internetiniame tinklapyje adresu: <http://www.litesko.lt/>.

*Užsakovas* pasilieka teisę *Rangovui (subrangovui/subrangovams)* pateikti socialinio atsakingumo klausimyną, kurio tikslas sudaryti sąlygas *Užsakovui* įsitikinti, ar *Rangovas (subrangovas/subrangovai)* laikosi SA principų,o *Rangovas (subrangovas/subrangovai)* įsipareigoja pateiktus klausimynus užpildyti ir per nustatytą terminą grąžinti *Užsakovui*.